Tilstøtende sone

Tilstøtende sone er i havretten et havområde fra et lands territorialgrense ved 12 nautiske mil og ut til 24 nautiske mil beregnet fra grunnlinjen. Den økonomiske sonen strekker seg videre ut til 200 nautiske mil. Kyststatenes rett til å definere en tilstøtende sone er nedfelt i FNs havrettskonvensjon av 10. desember 1982. Konvensjonens artikkel 33 gir kyststater rett til å håndheve lovregler knyttet til toll, skatt, innvandring og helse i sine tilstøtende soner.De forente nasjoners havrettskonvensjon, Lovdata. Lest 27. august 2017. Kyststater har altså delvis jurisdiksjon for visse formål i den tilstøtende sonen, men mindre myndighet enn i sjøterritoriet.Fleischer, Carl August: Folkerett, 7. utgave, Oslo: Universitetsforlaget, 2000, s. 93–94, 116–117.

Norge opprettet en tilstøtende sone ved Lov om Norges territorialfarvann og tilstøtende sone, som trådte i kraft 1. januar 2004.Territorialfarvannet og den tilstøtende sone, Nærings- og fiskeridepartementet. Lest 27. august 2017.Lov om Norges territorialfarvann og tilstøtende sone, Lovdata. Lest 27. august 2017.

 Referanser 

 Eksterne lenker 
 Terminologi. Norges maritime grenser , Kartverket

Kategori:Havrett
Kategori:Samfunnsgeografi